Der er store forskelle på hvor mange biler, de nordjyske synshaller slipper igennem nåleøjet, når de firehjulede skal til tjek.

Hvis din bil skranter og næste syn er på vej, så kan der være nogle synshaller, der er mere fordelagtige end andre. Det viser nye tal fra tjekbil.dk . Opgørelsen er lavet med synshaller, der haft flere end 1000 biler igennem syn. Og der er rigtig mange procentpoint forskel på, hvor mange biler, der får lov til at trille direkte ud på de danske landeveje igen. Hvis du for eksempel tager ind og får tjekket øsen ved Skalborg Bilsyn, så skal du være heldig. Kan 39,58 procent af bilerne i denne synshal bliver lukket lige igennem. Hvis du derimod tager til Brønderselv og A. Brønderslev Bilsyn er dine chancer ganske anderledes. Her er der 52,17 procent chance for at komme fejlfri igennem tjekket. Men hvis bilen oser lige rigeligt og hviner lige til den gode side - så skal du besøge Himmerlands Bilsyn i Aars. Her går 66,60 procent af de 3.234 biler, de har tjekket, igennem med UG. For at gøre undersøgelsen så retvisende og præcis som muligt, har TjekBil kun medregnet synshaller, hvorfra tjenesten havde minimum 1.000 synsrapporter af typen "Periodesyn". Dvs., at registreringssyn og omsyn er fraregnet i statistikken. Godkendelsesprocenten er baseret på ubetinget godkendte synsrapporter, så hvis en bil er blevet betinget godkendt eller kræver omsyn, regnes den i statistikken som værende ikke godkendt.